**Tehnička škola Ruđera Boškovića Vinkovci je 20 . ožujka 2015. programom tematske izložbe otvorene za javnost pod nazivom „Ususret Svjetskom danu voda“ u prostorima škole, obilježila i ove godine „SVJETSKI DAN VODA“.**

Izložbu radova pripremili su **učenici škole, smjera građevinski tehničar** u suradnji s voditeljicom izložbe **Andrejom Pokas**, mag. ing. aedif. i njezinim timom profesora **Marijanom Balaž**, ing.el; **Benjaminom Dobutović**, dipl.ing; **Mirelom Dobutović**, prof; dr.sc.**Tatjanom Duić**, prof. i **Danijelom Markić**, prof.

Ovogodišnjom izložbom su proslavili vodu, tu životodajnu tekućinu koja je svuda oko nas i nad svim vlada. Upozoravajući na činjenicu da **„voda nije naša , nego od naše** **djece“** zapitali su sebe i sve prisutne **„Što mi s njom činimo? Hoćemo li uskoro biti žedni pored izvora?“**

Sudionici izložbe prikazali su **film tj. snimak vodotoka iz zraka,** Bosuta, Vuke **,** Orljave, Dunava, jezera kraj Đakova i mora uz otok Vi**s.** Predstavili su se **modelima** prirodnih brdskih i nizinskih vodotoka**, maketama** vodo zahvata na rijekama ipodzemnim vodama  **uz nacrte** istih građevina i prigodnim **plakatima** o povijesti voda,konferencija o vodama, nestašicama i onečišćenju voda i sl.

Učenici su, ove godine, posebno pripremili i predstavili mnogobrojnoj publici svoje **interaktivne prezentacije s filmovima i predavanjima** pod slijedećim temama : „Voda“; „ Automobili na vodu“;“Klizišta“; „Zaštita podzemnih izvora“ i „ Plitvička jezera“. Sve je bilo popraćeno **glazbenim programom**, (učenici su svirali i pjevali o vodi) **i recitalima** ( učenici su čitali prigodne pjesme i ulomke o vodi.)

Bogat i nadasve zanimljiv sadržaj javne izložbe **otvorio je ravnatelj Tehničke** **škole Ruđera Boškovića, gospodin Mate Vukušić, prof**., a prigodnim govorom na početku **se obratila i organizatorica izložbe Andreja Pokas, mag. ing. aedif.**

Mnogo posjetitelja iz osnovnih i srednjih škola kao i dječjeg vrtića posjetilo je tijekom dana izložbu i predavanja, te provelo nekoliko sati u ugodnom druženju s sudionicima. Osobito dragi , uvaženi gosti bili su gospodin **Blažević, predstavnik „Hrvatskih** **voda“ i gospođa Kos, predstavnica „ Vinkovačkog vodovoda“.** U višesatnom razgledavanju izložbe i slušanju predavanja te glazbenog programa, proveli su ugodno vrijeme družeći se s sudionicima, nakon čega su **uz pohvale izrazili želju za svekolikom i bezrezervnom suradnjom s njihovim tvrtkama u budućnosti.**

Sudionici ove javne izložbe **u riječima i željama posjetitelja, tj. povratnim informacijama o uspješnosti njihovih uradaka, pronašli su vjeru i ohrabrenje u obilježavanje „Svjetskog dana voda“ i iduće godine.**

**Andreja Pokas, mag.ing.aedif.**